****

EKKE TÓKI - Tanító szak

**Tanítási gyakorlat 3. Fókuszban az technika, rajz és VMT**

**NBP\_TA311G4, LBP\_TA311G4**

**7. félév**

Egri képzési helyszín

(Nappali/Levelező tagozat)

**A gyakorlat előfeltétele:** nincs

**Kredit értéke:** 4

**Időtartam és tanítási órák:**

Nappali munkarendben:

* csoportos: heti 5 óra
* egyéni: 10 nap
* 15 óra: 4 magyar, 2 matek, 2 környezet, 1 ének, 1 testnevelés, 1 technika, 1 rajz, 3 VMT

Levelezős munkarendben:

* csoportos: 20 óra/félév
* egyéni: 10 nap
* 8 óra: 1 magyar, 1 matek, 1 környezet, 1 ének, 1 testnevelés, 1 technika, 1 rajz, 1 VMT

**A gyakorlat helyszíne:** általános iskolai osztályban (1–4. osztály)

**A gyakorlat jellege:** kötelező, pótolni csak orvosi igazolással hitelesített betegség esetén lehetséges.

**A tantárgy célja**:

* A technika, rajz és VMT tárgyak tanítására való felkészülés.
* A gyakorlat készítse fel a hallgatókat arra, hogy pedagógusként a nyári táborokba, szervezze és irányítsa a diákok szabadidős, valamint a táborozással összefüggő egyéb tevékenységeit.
* Tudatosan, professzionális hozzáállással, személyes és szakmai kompetenciájuk birtokában vegyenek részt a napi szabadidős és táboroztatással összefüggő tevékenységek végrehajtásában.
* Pedagógusszerepeiket változatosan, a helyzetek által megkívánt módon érvényesítsék, gyakorolják.

**A tantárgy tartalma:**

* A hallgató az egy hetes gyakorlatát egy szabadon választott nyári táborban végzi.
* A hallgató megismeri a tábor programját, működési rendjét, azok dokumentumait; részt vesz a tábor életének, működésének szervezésében, résztevékenységek irányításában, jó kapcsolatot alakít ki mind a gyerekekkel, mind a kollégákkal a táborban.
* A táborban tapasztalt nevelési helyzetekről, pedagógiai lehetőségekről 2-3 oldal terjedelemben összefüggő szöveges formában beszámolót készít.
* A hatáskörébe tartozó területeken felelősséget vállal a kulturális hagyományok ápolásáért, a kultúrák közötti megértés és kommunikáció elősegítéséért.
* Felelősséget vállal a szabadidős tevékenységek során képviselt intézmények küldetéséért.

**Feladatok:**

**Csoportos tanítás gyakorlat** magyar, matematika, környezetismereti tárgyak mellett **technika és rajz,** illetve a VMT tárgyakból.

A csoportos gyakorlat az egész hallgatói csoport részvételével történik.

**Követelményei:**

* a hallgató a gyakorló iskolában **heti rendszerességgel hospitál vagy tanít** (lehetőség szerint a tanítási gyakorlat során aktuális tantárgyak tantárgypedagógia/szakmódszertani kurzusáért felelős egyetemi oktató jelenlétében).
* VMT tárgy hospitálása csoportos keretben (min. 2 óra)
* VMT tárgyak tanítása (min. 2 óra)
* az óra tervezetének meghatározott időre történő leadása
* 1-1 teljes óra tanítása a (lehetőségektől függően **magyar, matematika** és **környezetismeret** tárgyak mellett elsősorban **technika és rajz** tantárgyból órát tart)
* csoport előtt az óraelemzés, önreflexió, értékelés, a csoporttársak tevékenységének elemzése, értékelés a megadott szempontsor alapján.

**Egyéni gyakorlat:**

* a hallgató **10 napot** tölt a gyakorló iskolában, hospitál, tanít, és aktívan részt vesz az egyéb pedagógiai munkában
* a hallgató 1–4. osztályban (javasoltan) **3 matematika, 3 magyar irodalom, 3 magyar nyelvtan, 2 környezetismeret, 2 ének-zene, 2 testnevelés, 2 rajz, 2 technika** órát tart,
* **5–6. osztályban 3 műveltségterületi órát tart** és a megelőző órákon hospitál.
* Egy délután **napközis foglalkozást tart**.
* Lehetőség szerint részt vesz az iskola egyéb programjain, rendezvényein /pl. szakkör, felzárkóztató foglalkozás, családlátogatás, iskolai ünnepély, adminisztrációs munka.

**Követelmények:**

* Az órákra szakszerű óratervezetet készít, amelyet a tanítás előtt a kért időpontban lead a gyakorlatvezetőnek esetleges korrekció céljából.
* A hallgató a szorgalmi időszak utolsó hetében feltölti az oktató és szakvezető által megnevezett egyetemi internetes felületre 1 közismereti, 1 készségtárgy, illetve 1 választott műveltségterületi tárgy óratervezetét.

**A hallgatók értékelése:**

**Az aláírás feltétele:** részvétel a hospitálásokon, melyet az igazoló füzetben és/vagy hospitálási naplóban a szakvezető aláírásával igazol.

**Értékelés:** gyakorlati jegy

**Felelős, értékelő:** szakvezető

**Az értékelés előfeltétele:** a hallgató által elkészített dokumentumok leadása a szorgalmi időszak végéig, illetve a szakvezető által megadott időpontig.

**Szakmai gyakorlóhely/ek:**

Eszterházy Károly Katolikus Egyetem Gyakorló Általános, Közép, Alapfokú Művészeti Iskola és Pedagógiai Intézet Barkóczy úti épület, Bartók téri épület.